open-index/open-wikipedia-markdown huggingface dataset:
Χάας Λόλα

250px|μικρογραφία|δεξιά|FORCE THL1
Η **Χάας Λόλα** (*Haas Lola*, πλήρης επωνυμία *Team Haas (USA) Ltd.*) ήταν βρετανική ομάδα της Φόρμουλα 1 με έδρα στην Αγγλία, η οποία είχε στήριξη από αμερικανούς επιχειρηματίες.

## Ιστορία
150px|μικρογραφία|δεξιά|Ο Άλαν Τζόουνς
Η Χάας Λόλα ιδρύθηκε το 1984 από τον Καρλ Χάας, αποκλειστικό εισαγωγέα της Lola Cars στην Αμερική, και τον Τέντι Μάγιερ, πρώην ιδιοκτήτη της ΜακΛάρεν. Η ομάδα αγωνίστηκε στο Παγκόσμιο Πρωτάθλημα από το 1985 έως το 1986. Το εγχείρημα χρηματοδοτήθηκε από την Beatrice Foods που βοήθησε την ομάδα να κάνει μια συμφωνία με την Φορντ το 1986, βάσει της οποίας η Χάας Λόλα μπορούσε να χρησιμοποιήσει τους κινητήρες της Φορντ για τρεις σαιζόν στο Παγκόσμιο Πρωτάθλημα. Ο Άλαν Τζόουνς, παγκόσμιος πρωταθλητής το 1980, παρά την αποχώρησή του από το 1983, επέστρεψε στις πίστες για να οδηγήσει το πρώτο μονοθέσιο της ομάδας στα τέλη της σαιζόν του 1985 και εν συνεχεία στη σαιζόν του 1986. Αφού άλλαξε η διαχείριση της Beatrice Foods και η εταιρεία αποσύρθηκε από τη χρηματοδότηση του εγχειρήματος, η ομάδα δεν ήταν πλέον σε θέση να συνεχίσει στη Φόρμουλα 1 μετά τη σαιζόν του 1986.

Η ομάδα ήταν γνωστή ως Χάας Λόλα λόγω της σύνδεσης του Καρλ Χάας με την διεθνή αυτοκινητοβιομηχανία Λόλα (*Lola Cars International*), αν και η Λόλα δεν συμμετείχε στο εγχείρημα. Τα μονοθέσια της ομάδας σχεδιάστηκαν στην πραγματικότητα από μια εταιρεία σχεδιασμού και κατασκευής, ιδιοκτησίας του Χάας, που ήταν γνωστή με την επωνυμία FORCE, αλλά τους βαθμούς της ομάδας στο πρωτάθλημα κατασκευαστών τους κέρδισε η Λόλα, καθώς αυτή ορίστηκε από την ομάδα ως κατασκευαστής της.

## Επιδόσεις
Η Χάας Λόλα αγωνίστηκε στη Φόρμουλα 1 μόλις σε 19 αγώνες, από τη σαιζόν του 1985 (Γκραν Πρι Ιταλίας) μέχρι τη σεζόν του 1986 (Γκραν Πρι Αυστραλίας), χωρίς να κάνει κάποια διάκριση. Στο Παγκόσμιο Πρωτάθλημα κατασκευαστών της Φόρμουλα 1 η ομάδα δεν κατατάχθηκε το 1985, καθώς δεν συγκέντρωσε βαθμούς, ενώ το 1986 κατατάχθηκε στην όγδοη θέση συγκεντρώνοντας μόλις 6 βαθμούς.

## Μονοθέσια

## Παραπομπές


## Εξωτερικοί σύνδεσμοι

* Αποτελέστατα στην επίσημη ιστοσελίδα της Φόρμουλα 1

Κατηγορία:Ομάδες Φόρμουλα 1
Ίσιντορ Κάουφμαν

Ο **Ίσιντορ Κάουφμαν** (Ουγγρικά:Kaufman(n) Izidor,Εβραϊκά: איזידור קאופמן, 22 Μαρτίου 1853 - 1921) ήταν Αυστρο-Ούγγρος ζωγράφος Εβραϊκής καταγωγής. Έχοντας αφιερώσει την καριέρα του στην ηθογραφία της Εβραϊκής κουλτούρας, ταξίδευε σε όλη την ανατολική Ευρώπη σε αναζήτηση της.

## Βιογραφία
left|thumb|201x201px|"Πορτρέτο ενός αγοριού"
Ο Ίσιντορ Κάουφμαν γεννήθηκε στο Αράντ του Βασιλείου της Ουγγαρίας (σήμερα τμήμα της Ρουμανίας) στις 23 Μαρτίου του 1853. Αρχικά εργάστηκε ως έμπορας και κατάφερε να εκπληρώσει το όνειρο του να γίνει ζωγράφος αργότερα στην ζωή του.

Το 1875, πήγε στη Βουδαπέστη, όπου παρέμεινε για ένα χρόνο. Το 1876, έφυγε για τη Βιέννη, αλλά αφού να εισαχθεί στην Ακαδημία Καλών Τεχνών εκεί, έγινε μαθητής του ζωγράφου Ματέους Γιόζεφ Άιγκνερ. Στη συνέχεια πήγε στην σχολή ζωγραφικής (*Malerschule)* της Ακαδημίας της Βιέννης, και αργότερα έγινε αποκλειστικός μαθητής του καθηγητή Τρένκβαλτ.

Ένας από τους πιο πετυχημένους μαθητές του ήταν ο Λαζάρ Κρέστιν (Lazar Krestin).

## Επιλεγμένα έργα

Isidor Kaufmann Portrait of a Yeshiva Boy.jpg|"Πορτρέτο ενός αγοριού γιεσίβα" 
Isidor Kaufmann Girl with flowers in her hair.jpg|"Κορίτσι με λουλούδια στα μαλλιά"
Kaufmann Day of Atonement.jpg|"Η ημέρα της εξιλέωσης"


## Παραπομπές


## Πηγές
* https://web.archive.org/web/20160307142744/http://www.artinconnu.com/2009/08/isidor-kaufmann-1853-1921.html

## Εξωτερικοί σύνδεσμοι
* 

Κατηγορία:Εβραίοι καλλιτέχνες
Κατηγορία:Εβραίοι επιχειρηματίες
Κατηγορία:Ούγγροι ζωγράφοι
Τζον Μάσκερ

Ο **Τζον Μάσκερ** (αγγλικά *John Musker*, γενν. 8 Νοεμβρίου 1953) είναι Αμερικανός σκηνοθέτης κινουμένων σχεδίων, παραγωγός και σεναριογράφος. Επίσης, συνεργάζεται με τον Ρον Κλέμεντς, με τον οποίο έχουν σκηνοθετήσει τρεις ταινίες από την περίοδο της Αναγέννησης της Disney: το *[[Η Μικρή Γοργόνα]]* (1989), το *[[Αλαντίν (ταινία, 1992)|Αλαντίν]]* (1992) και το *[[Ηρακλής (ταινία, 1997)|Ηρακλής]]* (1997).

## Βιβλιογραφία
* 
* 
* 

Κατηγορία:Άνθρωποι της Disney
Κατηγορία:Αμερικανοί animators
Κατηγορία:Σκηνοθέτες κινουμένων σχεδίων
Κατηγορία:Αμερικανοί σκηνοθέτες
Κατηγορία:Αμερικανοί παραγωγοί ταινιών
Ντανβιλέ

Το **Ντανβιλέ** (, ) είναι γαλλική κοινότητα στο νομό της Μεζ, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μεζ
Α.Ο. Εθνικός Νέου Αγιονερίου

150px|μικρογραφία|Το λογότυπο του συλλόγου.
Ο **Αθλητικός Όμιλος Εθνικός Νέου Αγιονερίου** ήταν αθλητικό σωματείο που δραστηριοποιούνταν στο άθλημα του ποδοσφαίρου. Ιδρύθηκε το 1973 και έδρευε στο Νέο Αγιονέρι του νομού Κιλκίς στην Ελλάδα. Η ομάδα διεξήγαγε τους εντός έδρας αγώνες της στο Δημοτικό Γήπεδο Νέου Αγιονερίου χωρητικότητας 500 θεατών. Έχει αναδειχθεί 3 φορές Πρωταθλητής Ε.Π.Σ Κιλκίς (2001, 2009, 2011) και 3 φορές Κυπελλούχος (2000, 2010, 2016). Επίσης έχει πραγματοποιήσει αξιόλογες πορείες και διακρίσεις  στις εθνικές (Γ´ και Δ´) κατηγορίες Ελλάδας και έχει τεθεί αντιμέτωπος με ομάδες όπως ο Άρης Θεσσαλονίκης και ο Ηρακλής Θεσσαλονίκης.

## Η διαχρονική πορεία
* 2011–12 Δ΄ Εθνική
* 2012–13 Δ΄ Εθνική
* 2013–14 Γ΄ Εθνική
* 2014–15 Γ΄ Εθνική
* 2015–16 Γ΄ Εθνική

## Παραπομπές


## Εξωτερικοί σύνδεσμοι
* Πρώην επίσημος ιστότοπος του Α.Ο. Εθνικού Νέου Αγιονερίου

Κατηγορία:Αθλητικοί σύλλογοι Κιλκίς
Κατηγορία:Ιδρύσεις αθλητικών συλλόγων το 1961
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1961
Μουσικός εθνικισμός

Ο **μουσικός εθνικισμός**, σήμερα θεωρείται, ότι υπήρξε ως άτυπη και μη συντονισμένη προσπάθεια συνθετών διαφορετικών εθνικοτήτων, να καθιερώσουν στη χώρα ή το έθνος τους, ένα εθνικό ύφος μουσικής, προσδίδοντας ταυτόχρονα και εθνική μουσική ταυτότητα στα νεοαναδυόμενα έθνη. Αυτή η προσπάθεια, εκφράστηκε με την ενσωμάτωση παραδοσιακών εθνικών στοιχείων και θεματων σε μουσικά έργα, με χρήση των εργαλείων της κλασικής μουσικής και χαρακτηριστικών μουσικών ιδεών ή μοτίβων εντός μίας περιοχής, χώρας ή ενός έθνους, σε έργα κυριότερα όπερας, της οποίας το μουσικό είδος συνδυάζει λόγο, μουσική και σκηνική δράση. Στοιχεία που ενσωματώθηκαν, ήταν θέματα από την ιστορία, παραδοσιακές μελωδίες, ρυθμοί, χοροί κλπ.

## Ιστορικά στοιχεία
Σημαντικό πλήθος έργων αυτού του ρεύματος, εμφανίζεται κυρίως κατά το 19<sup>ο</sup> αιώνα. Καθώς νέα έθνη σχηματίζονταν στην Ευρώπη, αυτές οι συνθέσεις θεωρήθηκαν ως μορφή αντίδρασης στην κυριαρχία της μουσικής κλασικής παράδοσης της Δύσης, της οποίας τις βάσεις, είχαν θέσει κυρίως Ιταλοί, Γάλλοι και Γερμανοί δημιουργοί, παρά το γεγονός ότι οι συνθέτες αυτών των έργων χρησιμοποιούσαν βασικά στοιχεία και εργαλεία της δυτικής κλασικής μουσικής. Σημαντικό στοιχείο αυτών των συνθέσεων είναι η απόδοσή τους στις γλώσσες των εθνών για τα οποία γράφτηκαν. Το πνεύμα αυτοδιάθεσης διαφόρων εθνοτήτων, αποτυπώνεται σε έργα συνθετών όπως είναι έργα για πιάνο του Φρεντερίκ Σοπέν ή αρκετές όπερες του Τζιουζέπε Βέρντι.. Από τα τέλη του 18<sup>ου</sup> αιώνα ενισχύθηκε η τάση του ρομαντισμού για ανάδειξη των παραδόσεων και του λαϊκού στοιχείου και χρησιμοποιήθηκε από τους συνθέτες για να υποστηρίξουν τα εθνικά θέματα στις δημιουργίες τους.

## Συνθέτες
Συνθέτες που θώρησαν εαυτούς εκφραστές του μουσικού εθνικού στοιχείου σύμφωνα με τα παραπάνω, ή θεωρήθηκαν από μεταγενέστερους, παραθέτονται παρακάτω.


### [[Βρετανία]]
* Έντουαρντ Έλγκαρ
* Ραλφ Βον Γουίλιαμς

### [[Ελλάδα]]
* Μανώλης Καλομοίρης
### [[Ηνωμένες Πολιτείες Αμερικής]]
* Λουίς Γκοτσόκ
* Ρόυ Χάρρις
* Τσαρλς Άιβς-
### [[Ισπανία]]
* Χοακίν Τουρίνα
* Μανουέλ ντε Φάλια
* Ισαάκ Αλμπένιθ
* Ενρίκε Γκρανάδος 
### [[Μεξικό]]
* Μανουέλ Πόνσε
* Κάρλος Τσάβες
### [[Νορβηγία]]
* Έντβαρντ Γκρηγκ-
### [[Ουγγαρία]]
* Ζόλταν Κόνταλυ
* Μπέλα Μπάρτοκ
### [[Πολωνία]]
* Φρεντερίκ Σοπέν
* Στάνισλαβ Μονιούσκο
### [[Ρουμανία]]
* Γκεόργκε Ενέσκου  -
### [[Ρωσία]]
* Μιχαήλ Γκλίνκα
* Η Ομάδα των Πέντε
### [[Τσεχία]]
* Μπέντριχ Σμέτανα
* Αντονίν Ντβόρζακ, Βοημία
* Βίτεσλαβ Νόβακ
### [[Φινλανδία]]
* Γιαν Σιμπέλιους


## Πηγές


## Εξωτερικοί σύνδεσμοι
*Melita Milin (Beograd) The National Idea in Serbian Music of the 20th Century
*Πολυφωνία Μουσικολογικό περιοδικό

Κατηγορία:Ιστορία της μουσικής
Κατηγορία:Μουσικολογία
Κατηγορία:Εθνικισμός
Α.Π.Σ. Ποντιακός Νέας Σάντας

Ο **Αθλητικός Ποδοσφαιρικός Σύλλογος Ποντιακός Νέας Σάντας** είναι αθλητικό σωματείο που δραστηριοποιείται στο άθλημα του ποδοσφαίρου. Ιδρύθηκε στις 21 Ιανουαρίου 1928 και εδρεύει στη Νέα Σάντα του νομού Κιλκίς στην Ελλάδα. Η ομάδα διεξάγει τους εντός έδρας αγώνες της στο γήπεδο Ιωάννης Γεωργιάδης στην Νέα Σάντα.

## Ιστορία
Ιδρύθηκε το 1928 από Σανταίους πρόσφυγες της Σάντας του Πόντου, και το 1930 συγχωνεύτηκε με με την ομάδα  «Αβέρωφ» που είχε ιδρυθεί το 1926 με την ονομασία «Α.Π.Σ. Ποντιακός Νέας Σάντας».

## Παρουσία στις εθνικές κατηγορίες
* 1980-81: Γ΄ Εθνική (4ος όμιλος, 19ος, 23 βαθμοί, 26-72 τέρματα).
* 1983-84: Δ΄ Εθνική (7ος όμιλος, 10 βαθμοί, 21-71 τέρματα).
* 1986-87: Δ΄ Εθνική (7ος όμιλος, 18ος, 18 βαθμοί 43-96 τέρματα).
* 2002–03: Δ΄ Εθνική (2oς όμιλος, Πρωταθλητής με 71 βαθμούς, άνοδος στην Γ΄ Εθνική).
* 2003–04: Γ΄ Εθνική (19ος & προτελευταία θέση με 27 βαθμούς, υποβιβασμός στην Δ΄ Εθνική).
* 2004–05: Δ΄ Εθνική (2ος όμιλος, 16ος & τελευταία θέση με 7 βαθμούς, υποβιβασμός στο τοπικό πρωτάθλημα).

## Παραπομπές


## Εξωτερικοί σύνδεσμοι
* Επίσημος ιστότοπος του Α.Π.Σ. Ποντιακού Νέας Σάντας

Κατηγορία:Αθλητικοί σύλλογοι Κιλκίς
Κατηγορία:Ιδρύσεις αθλητικών συλλόγων το 1961
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1961
Χάτζιμε Ταμπάτα

Ο **Χάτζιμε Ταμπάτα** (ιαπωνικά: 田畑 端, Χέπμπορν: Tabata Hajime) είναι Ιάπωνας σκηνοθέτης βιντεοπαιχνιδιών που εργαζόταν στην Square Enix.

## Καριέρα
Όταν φοιτούσε στο γυμνάσιο, έπαιξε ένα ιστορικό βιντεοπαιχνίδι ρόλων της Koei και τότε φαντάστηκε για πρώτη φορά πόσο διασκεδαστικό θα ήταν να έφτιαχνε το δικό του παιχνίδι. Την τελευταία του χρονιά στο κολέγιο, έκανε αιτήσεις για εργασία όχι μόνο στη βιομηχανία των βιντεοπαιχνιδιών, αλλά και σε άλλα μέσα τέχνης όπως τα ντοκιμαντέρ, την τηλεόραση και τις ταινίες. Εργάστηκε σε αρκετούς εκδότες βιντεοπαιχνιδιών πριν την πρόσληψή του στην Square Enix, η οποία του έδωσε εμπειρία στη δημιουργία παιχνιδιών δράσης, arcades, και ρόλων.

### Square Enix
Στα επακόλουθα του σεισμού και τσουνάμι του Τοχόκου το 2011, η παγκόσμια έκρηξη υποστήριξης για την Ιαπωνία επηρέασε και τη Square Enix, λόγω γραμμάτων από τους φανς για το τότε επερχόμενο *[[Final Fantasy Type-0]]*, όπου ενθάρρυναν τον Ταμπάτα να κάνει κάτι ξεχωριστό για τους ίδιους και αυτούς που ζούσαν δύσκολες στιγμές.

### Παρόν
Ο Ταμπάτα εργάστηκε ως σκηνοθέτης του *[[Final Fantasy XV]]*, παίρνοντας τη θέση του Τετσούγια Νομούρα, μία αλλαγή που ανακοινώθηκε το Σεπτέμβριο του 2014. Προηγουμένως ήταν συν-σκηνοθέτης του παιχνιδιού. Κατά τη διάρκεια της δουλειάς του στο *[[Final Fantasy XV]]*, ο Ταμπάτα αστειεύτηκε για το φορτωμένο του πρόγραμμα, λέγοντας πως συνήθως κοιμάται μόνο τρεις ώρες. Η εμπειρία του προηγουμένως ήταν στις φορητές κονσόλες βιντεοπαιχνιδιών, ενώ ανέφερε πως είναι ενθουσιασμένος που δουλεύει σε συστήματα κονσολών, και έτσι βοηθά τους παίκτες να μπουν ακόμη πιο βαθιά στις εμπειρίες τους. Ωστόσο, αποσύρθηκε από την Square Enix στις 31 Οκτωβρίου 2018, αφήνοντας ανολοκλήρωτο το *[[Final Fantasy XV]]* και την Luminous Productions.

## Εργογραφία

## Παραπομπές


## Εξωτερικοί σύνδεσμοι
*

Κατηγορία:Ιάπωνες σκηνοθέτες βιντεοπαιχνιδιών
Κατηγορία:Ιάπωνες σχεδιαστές βιντεοπαιχνιδιών
Κατηγορία:Square Enix
NGC 1399

Ο **NGC 1399** είναι μεγάλος ελλειπτικός γαλαξίας τύπου cD στον αστερισμό Κάμινο. Είναι ο κεντρικός γαλαξίας του σμήνους γαλαξιών της Καμίνου. Εκτιμάται πως υπάρχουν από 5.700 ως 6.500 σφαιρωτά σμήνη στον γαλαξία αυτόν, ενώ στο κέντρο του υπάρχει υπερμεγέθης μαύρη τρύπα η οποία υπολογίζεται πως φτάνει σε μάζα στα 500 εκατομμύρια ηλιακές μάζες. Τον ανακάλυψε στις 22 Οκτωβρίου 1835 ο αστρονόμος Τζων Χέρσελ (John Herschel).

## Παραπομπές


## Αναφορές

## Εξωτερικοί σύνδεσμοι
* 

1399
13418
Κατηγορία:Ελλειπτικοί γαλαξίες
Κατηγορία:Κάμινος (αστερισμός)
NGC 1531

Ο **[[Νέος Γενικός Κατάλογος|NGC]] 1531** είναι νάνος γαλαξίας στον αστερισμό Ηριδανό που αλληλεπιδρά βαρυτικά με τον κατά πολύ μεγαλύτερο σπειροειδή γαλαξία NGC 1532. Απέχει περίπου 55 εκατομμύρια έτη φωτός από το Ηλιακό Σύστημα και έχει διάμετρο της τάξεως των 20.000 ετών φωτός. Τον ανακάλυψε ο αστρονόμος Τζων Χέρσελ (John Herschel) στις 19 Οκτωβρίου 1835.

## Παραπομπές


## Αναφορές

## Εξωτερικοί σύνδεσμοι
* 

1531
14635
Κατηγορία:Νάνοι γαλαξίες
Κατηγορία:Ηριδανός (αστερισμός)
Κατηγορία:Ιδιόμορφοι γαλαξίες
Κατηγορία:Αλληλεπιδρώντες γαλαξίες
Σκυλλίας

Ο ιστορικός Ηρόδοτος από την Αλικαρνασσό, ο οποίος ονομάστηκε και Πατέρας της Ιστορίας, αναφέρει ότι το 480 π.Χ ο ονομαστός δύτης και κολυμβητής **Σκυλλίας** από την πόλη Σκιώνη, αποικία των Ευβοέων στην Παλλήνη της Χαλκιδικής, σημερινή χερσόνησος της Κασσάνδρας όπου βρίσκεται και το σημερινό χωριό Νέα Σκιώνη, συνελήφθη από τους Πέρσες που γνώριζαν τις σπουδαίες επιδόσεις και ικανότητες του με σκοπό να τον χρησιμοποιήσουν εναντίον του Ελληνικού Στόλου. Όμως ο Σκυλλίας έμαθε τα σχέδια τους και βούτηξε στη θάλασσα, έκοψε τα σχοινιά από τις άγκυρες των Περσικών Πλοίων δημιουργώντας έτσι μεγάλη αναταραχή στον Περσικό Στόλο. Χρησιμοποιώντας ένα καλάμι ως αναπνευστήρα κολύμπησε, χωρίς να ανέβει στην επιφάνεια, μέχρι το ακρωτήριο Αρτεμίσιο, απόσταση (ογδόντα περίπου σταδίων) σύμφωνα με τον Ηρόδοτο, σημερινά 9 ναυτικά μίλια, και ανέφερε στους Έλληνες τα σχέδια των Περσών. Έτσι οι Έλληνες απέφυγαν την παγίδα που τους ετοίμαζαν οι Πέρσες, οργανώθηκαν και στην συνέχεια μετά από ναυμαχία σε συνεχής ναυμαχίες και νίκησαν. Προς τιμή του αργότερα με διάταγμα της Αμφικτυονίας στήθηκε στους Δελφούς, στον πιο ιερό χώρο της Αρχαίας Ελλάδας, ο Ανδριάντας του Σκυλλία και της κόρης του Ύδνας, δεινή κολυμβήτρια επίσης που βοήθησε αποτελεσματικά τον πατέρα της, Σήμερα οι δύο Ανδριάντες βρίσκονται σε μουσείο της Ρώμης όπου μεταφέρθηκαν από τον Ρωμαίο Αυτοκράτορα Νέρωνα.

Προς τιμήν του έχει ανεγερθεί  στην παραλία της Νέας Σκιώνης σχετικό μνημείο.

## Παραπομπές


Κατηγορία:Αρχαίοι Έλληνες
Αιμιλία Υψηλάντη

Η **Αιμιλία Υψηλάντη** (Πύργος Ηλείας, 22 Απριλίου 1941) είναι Ελληνίδα ηθοποιός  του κινηματογράφου, του θεάτρου και της τηλεόρασης και πολιτικός, η οποία διετέλεσε βουλευτής του ΚΚΕ από το 1981 έως το 1985.

## Βιογραφία
Σπούδασε στην Ανώτατη Σχολή Οικονομικών και Εμπορικών Επιστημών ενώ παράλληλα παρακολουθούσε μαθήματα στη Δραματική Σχολή του Θεάτρου Τέχνης.

Έκανε το ντεμπούτο της στο θέατρο το 1968, στο έργο *Ο Λεωνίδας δεν Τρώει Λουλούδια*. Ένα χρόνο αργότερα, έκανε και το ντεμπούτο της στον κινηματογράφο, στο πλευρό του Θανάση Βέγγου, στην ταινία *[[Ποιος Θανάσης!|Ποιος Θανάσης;]]*. Με τον Βέγγο συμπρωταγωνίστησε σε τέσσερις ταινίες. Γενικότερα, οι εμφανίσεις της στον κινηματογράφο δεν ήταν πολλές, καθόσον μετρά 19 συμμετοχές. Άλλες γνωστές συμμετοχές της ήταν στην ταινία *[[Οι Γενναίοι του Βορρά]]* (1970), *[[Ο άνθρωπος που έσπαγε πλάκα!]]* (1972) και *[[Ο άνθρωπος με το γαρύφαλλο (ταινία)|Ο άνθρωπος με το γαρύφαλλο]]* (1980). Στην τηλεόραση άρχισε να εμφανίζεται το 1973, στη σειρά της ΥΕΝΕΔ, *[[Ποιος είναι ο ένοχος]]*, με μία από τις πιο πρόσφατες ερμηνείες της να είναι στη σειρά *[[Το κόκκινο δωμάτιο]]*, το 2007.Επίσης συμμετείχε σε πολλές μεταγλωττισμένες παραγωγές της ΕΡΤ. Η πλέον πρόσφατη συμμετοχή της είναι στην δραματική τηλεοπτική σειρά του Mega Channel, *[[Famagusta (τηλεοπτική σειρά)|Famagusta]]* (2024).

### Πολιτική
Το 1978, η Υψηλάντη έγινε Δημοτική Σύμβουλος στο Δήμο Αθηναίων, ενώ το 1981 εξελέγη βουλευτής με το ΚΚΕ. Επίσης, υπήρξε για 11 χρόνια και συνδικαλίστρια και πρόεδρος του Σωματείου Ελλήνων Ηθοποιών. Από εκεί και πέρα δεν εξελέγη ξανά βουλευτής αλλά έως και σήμερα υποστηρίζει και παρακολουθεί τη δράση του ΚΚΕ.

Ωστόσο, έχει ιδρύσει και μία καλλιτεχνική εταιρεία την «Αργώ», η οποία συμμετείχε σε φεστιβάλ και εκδηλώσεις.

### Προσωπική ζωή
Είχε ένα παιδί από τον σύζυγό της, Άγγελο Υψηλάντη, την ηθοποιό Μαρίνα Υψηλάντη, η οποία πέθανε σε ηλικία 55 ετών στις 12 Νοεμβρίου 2022.

## Διάκριση

Το 2025 στο πλαίσιο του 66ου διεθνούς φεστιβάλ κινηματογράφου Θεσσαλονίκης της απονεμήθηκε τιμητική διάκριση για την «προσφορά της στον πολιτισμό».
## Φιλμογραφία
### Κινηματογράφος

### Τηλεόραση

## Παραπομπές


Κατηγορία:Ελληνίδες ηθοποιοί
De jure

Η λατινική φράση ***de jure*** (από τις λατινικές λέξεις de (από) και jus-juris, της 3ης κλίσης, ουδέτερο, αφαιρετική jure (νόμος, δίκαιο), ελληνική προφορά «ντε γιούρε») σημαίνει «εκ του νόμου» ή «εκ του δικαίου». Στη νομοθεσία, συχνά σημαίνει «αυτό που επιβάλλεται από το δίκαιο ή το νόμο ή γενικά το ηθικά ορθό».

Χρησιμοποιείται συχνά σε αντίθεση με το *[[de facto]]*, το οποίο σημαίνει «κατά την πραγματικότητα», όταν γίνεται αναφορά σε θέματα νόμου, κυβέρνησης, ή καταστάσεων. Όταν χρησιμοποιείται σε νομικό περιεχόμενο, το *de jure* επισημαίνει αυτό που λέει ο νόμος, ενώ το *de facto* επισημαίνει εκείνο που συμβαίνει στην πράξη.

## Παραδείγματα φράσεων
1. Η χώρα ανεξαρτητοποιήθηκε *de facto* (στην πράξη) με επανάσταση αλλά, για να ενταχθεί στον Οργανισμό Ηνωμένων Εθνών, πρέπει να αναγνωρισθεί και *de jure* (κατά το νόμο) από μερικές ακόμη χώρες. 

2. Μπορεί να ζείτε χώρια από πέρυσι αλλά, όσο δεν προχωράτε στο διαζύγιο για να επισημοποιήσετε τον χωρισμό *de jure*, εξακολουθείτε να είστε παντρεμένοι και κατά συνέπεια η ερωτική σχέση σας με τρίτο πρόσωπο μπορεί να χρησιμοποιηθεί νομικά εναντίον σας ως «εξωσυζυγική σχέση».

## Παραπομπές


## Εξωτερικοί σύνδεσμοι
* 

Κατηγορία:Νομικοί όροι
Κατηγορία:Λατινικές φράσεις
Νταχαρές

Ο **νταχαρές** (ή νταϊρές ή ταγαράκι ή οργανάκι) είναι ένα ντέφι με μεγάλη διάμετρο που είναι αρκετά διαδεδομένο στις περιοχές της Μακεδονίας και της Θράκης.   Μαρτυρίες, όμως, προσφύγων στην Ελλάδα από τον Πόντο καθώς και μαρτυρίες των σημερινών ποντιόφωνων πληθυσμών της Μαύρης Θάλασσας μας δείχνουν ότι ήταν αρκετά διαδεδομένος στην  μουσική παράδοση του Εύξεινου Πόντου. 
thumb
thumb|Σγουρός βασιλικός (Λύρα, Νταχαρές)

## Κατασκευή
Ο νταχαρές είναι κατασκευασμένος από ένα μεγάλο ξύλινο (συνήθως καρυδιάς) κόσκινο με διάμετρο από 20 μέχρι 50 εκ. (εξαρτάται από την προτίμηση του οργανοπαίχτη) που καλύπτεται από δέρμα. Τοποθετούν επίσης στον ξύλινο σκελετό σε ίσες αποστάσεις μικρά μπρούτζινα χειροποίητα ζίλια (κύμβαλα) που σφυρηλατούνται για να ταιριάξουν οι φωνές τους.

## Ιστορία
Η ιστορία του νταχαρέ χάνεται στα βάθη του χρόνου και σχετίζεται με το αρχαιοελληνικό τύμπανο. Τα μεμβρανόφωνα όργανα είναι τα πρώτα που χρησιμοποίησε ποτέ ο άνθρωπος, γι’ αυτό τα συναντάμε σε διαφορετικά μεγέθη, με διαφορετικό όνομα και με διαφορετικές τεχνικές παιξίματος σε πολλές χώρες του κόσμου.

## Παραπομπές


Κατηγορία:Παραδοσιακά μουσικά όργανα
Κατηγορία:Κρουστά μουσικά όργανα
Αλφρέντ Καστλέρ

Ο **Αλφρέντ Καστλέρ** (*Alfred Kastler*, 3 Μαΐου 1902 − 7 Ιανουαρίου 1984) ήταν Γάλλος φυσικός και νομπελίστας. 

Σπούδασε στην École Normale Supérieure του Παρισιού απ' όπου αποφοίτησε το 1926. Δίδαξε αρχικά στο Πανεπιστήμιο του Μπορντό, όπου έγινε καθηγητής το 1938, και αργότερα στο Κλερμόν-Φεράν και στη βελγική πόλη Λέουβεν. 

Το 1966 τιμήθηκε με το βραβείο Νόμπελ Φυσικής για την ανακάλυψη και εξέλιξη οπτικών μεθόδων για τη μελέτη των ερτζιανών συντονισμών των ατόμων -ενός μηχανισμού διέγερσης ατόμων με χρήση οπτικής ή ραδιοφωνικής ακτινοβολίας, που αποτελεί απαραίτητη προϋπόθεση για την εκπομπή ακτινοβολίας λέηζερ. 

## Παραπομπές


Κατηγορία:Γάλλοι φυσικοί
Κατηγορία:Βραβευμένοι με Νόμπελ Φυσικής
Κατηγορία:Γάλλοι νομπελίστες
Cowboys from Hell (τραγούδι)

Το **Cowboys from Hell** είναι ένα τραγούδι του αμερικανικού Metal συγκροτήματος Pantera, το οποίο συμπεριλήφθηκε στον ομότιτλο δίσκο τους, το 1990. Το τραγούδι κυκλοφόρησε και σε single, το οποίο ήταν και το ντεμπούτο του συγκροτήματος. Η μουσική και οι στίχοι του τραγουδιού πιστώνονται σε όλο το συγκρότημα. Γνωστή είναι και η συντομογραφία του ως "CFH", το οποίο έγινε λογότυπο, με μέλη του σχήματος, αλλά φίλοι του, να το έχουν κάνει τατουάζ.

Το κομμάτι θεωρείται ένα από τα πιο δημοφιλή και καλύτερα του σχήματος, ενώ πάντα είχε θέση στο συναυλιακό ρεπερτόριό τους. Ο τηλεοπτικός σταθμός VH1, κατέταξε το κομμάτι 25ο ανάμεσα στα *Σπουδαιότερα Μetal Τραγούδια όλων των εποχών*. Ενώ, σε ψηφοφορία που έγινε στην ελληνική έκδοση του *[[Metal Hammer]]*, το τραγούδι συμπεριλήφθηκε μεταξύ των *200 Σπουδαιότερων Τραγουδιών όλων των εποχών*, καταλαμβάνοντας την 16η θέση.

## Παραπομπές


Κατηγορία:Τραγούδια του 1990
Κατηγορία:Τραγούδια των Pantera
Κατηγορία:Singles του 1990
Κατηγορία:Singles της Atlantic Records
Κατηγορία:Singles (ντεμπούτο)
Βασίλης Σπυρόπουλος

Ο **Βασίλης Σπυρόπουλος** (Αθήνα, 28 Δεκεμβρίου 1954) είναι Έλληνας μουσικός, κυρίως κιθαρίστας και συνθέτης.

## Βιογραφία
Γεννήθηκε στην Αθήνα και από μικρή ηλικία ασχολήθηκε με τη μουσική. Φοίτησε στη Σχολή Ι.Μ.Παναγιωτόπουλου (1966–1972) και στο Εθνικό και Καποδιστριακό Πανεπιστήμιο Αθηνών (1972–1976). 

Η πρώτη του επαγγελματική δραστηριότητα ξεκινάει το 1974, με τη συμμετοχή του στο γκρουπ του Νικόλα Άσιμου (1974–1975). 

Το 1977 μαζί με τον αδελφό του Νίκο Σπυρόπουλο και το Αντρέα Μουζακίτη σχηματίζουν το συγκρότημα 'Σπυριδούλα',  που λίγο αργότερα με τη συνεργασία του Παύλου Σιδηρόπουλου ηχογραφούν το άλμπουμ "Φλου" (1979) έναν από τους πιο επιδραστικούς δίσκους της ελληνικής ροκ σκηνής.

Στη συνέχεια, μετά την αποχώρηση του Σιδηρόπουλου οι 'Σπυριδούλα' εκδίδουν το 2ο άλμπουμ τους ΝΑΥΛΟΝ ΝΤΕΦΙΑ ΚΑΙ ΨΟΦΙΑ ΚΕΦΙΑ, το 1982.

Παράλληλα ασχολήθηκε με τη διδασκαλία της κιθάρας, αρχικά στο ΠΙΝΔΑΡΕΙΟ ΩΔΕΙΟ (1979–1983) κι αργότερα στην ΕΤΑΙΡΕΙΑ ΜΟΥΣΙΚΗΣ ΕΡΕΥΝΑΣ ΚΑΙ ΠΕΙΡΑΜΑΤΙΣΜΟΥ, μουσικό εργαστήριο που ίδρυσαν από κοινού με τον Νίκο Σπυρόπουλο και τον εκλιπόντα Νίκο Δόικα (1989–2010). 

Δισκογράφησε με τους 'Σπυριδούλα'  3 ακόμα δίσκους, ΤΑΞΙΔΙ ΣΤΟ ΚΕΝΤΡΟ ΤΗς ΠΟΛΗΣ (1994), ΣΕ ΤΡΟΧΙΑ ΜΕ ΑΠΟΚΛΙΣΗ (1996) και ΤΟ ΒΛΕΜΜΑ ΤΩΝ ΑΝΘΡΩΠΩΝ (2006). 

Συμμετείχε επίσης σε δίσκους άλλων σχημάτων, (Πυξ Λαξ, Βασίλης Παπακωνσταντίνου, Σαύρα των βασιλικών Δρόμων κ.α.). 

Συμμετείχε στην ηχογράφηση του δίσκου 'Αμήν' και με το ομώνυμο συγκρότημα  πραγματοποίησαν σποραδικές εμφανίσεις ανά την Ελλάδα και την Κύπρο από το 2005 έως και το 2007. 

Σήμερα συνεργάζεται με τους ΛΟΣΤΡΕ HIGH–VANEROS, ένα ακουστικό τρίο με τους Ν.Σπυρόπουλο και Δημήτρη Πουλικάκο. Επίσης έχει δημιουργήσει τα double trouble sessions, μια σειρά από ντουέτα με διαφορετικού συνοδοιπόρους.

## Παραπομπές


## Πηγές / Εξωτερικοί Σύνδεσμοι
Βασίλης Σπυρόπουλος | Σελίδα στο Facebook

Κατηγορία:Έλληνες μουσικοί
Κατηγορία:Ροκ μουσικοί
Κατηγορία:Έλληνες ροκ μουσικοί
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Before Crisis: Final Fantasy VII

Το ***Before Crisis: Final Fantasy VII*** (ιαπωνικά: ビフォア クライシス -ファイナルファンタジーVII-, Χέπμπορν: Bifoa Kuraishisu -Fainaru Fantajī Sebun-) είναι παιχνίδι δράσης ρόλων που αναπτύχθηκε από την Square Enix και κυκλοφόρησε αρχικά για τα κινητά τηλέφωνα στις 14 Σεπτεμβρίου του 2004. Αργότερα, κυκλοφόρησε για τα κινητά SoftBank και EZweb το 2007. Το παιχνίδι είναι prequel του βιντεοπαιχνιδιού ρόλων, *[[Final Fantasy VII]]*, και είναι μέρος  του *Compilation of Final Fantasy VII*, μία μετασειρά που αφορά το σύμπαν του *Final Fantasy VII*. Παίρνει μέρος έξι χρόνια πριν από την έναρξη των γεγονότων του *Final Fantasy VII* και εστιάζει στις περιπέτειες των Turks, της επίλεκτης ομάδας μυστικών πρακτόρων που εργάζεται για την Εταιρία Ηλεκτρικής Ενέργειας Shinra, και τις μάχες τους εναντίον της ομάδας οικολογικής τρομοκρατίας, AVALANCHE, αλλά και εναντίον των διεφθαρμένων της υπαλλήλων.

Κατηγορία:Compilation of Final Fantasy VII
Κατηγορία:Βιντεοπαιχνίδια Final Fantasy
Κατηγορία:Βιντεοπαιχνίδια του 2004
Κατηγορία:Βιντεοπαιχνίδια για κινητά
Toxicity (τραγούδι)

Heavy Metal
Το **Toxicity** είναι ένα τραγούδι του Αμερικανό-Αρμένικου Heavy Metal συγκροτήματος System of a Down, το οποίο συμπεριλήφθηκε στον δεύτερο δίσκο τους, ονόματι *[[Toxicity]]*. Επίσης, κυκλοφόρησε και ως single. Η μουσική γράφτηκε από τον Ντάρον Μαλακιάν και τον Σάβο Οντατζιάν, ενώ οι στίχοι από τον Σερτζ Τανκιάν. Το θέμα των στίχων, ωστόσο, δεν είναι ξεκάθαρο. Το κομμάτι, βάσει του *[[Stylus Magazine]]*, θεωρείται πλέον κλασσικό τραγούδι στο είδος του  Heavy metal.

Το single γνώρισε κάποια επιτυχία στα chart, φτάνοντας το νούμερο 3 στα αμερικανικά  *Hot Modern Rock Tracks*, ενώ στα *[[Billboard Hot 100]]* στο νούμερο 70. Ωστόσο, το τραγούδι θεωρείται ένα από τα γνωστότερα τραγούδια του συγκροτήματος. To Loudwire το κατέταξε 7ο ανάμεσα στα καλύτερα τραγούδια τους. Ενώ, ο τηλεοπτικός σταθμός VH1, το κατέταξε 14ο ανάμεσα στα *40 Σπουδαιότερα Metal Τραγούδια*. Ενώ, σε ψηφοφορία που έγινε στην ελληνική έκδοση του *[[Metal Hammer]]*, το τραγούδι συμπεριλήφθηκε μεταξύ των *200 Σπουδαιότερων Τραγουδιών όλων των εποχών*, καταλαμβάνοντας την 37η θέση.

## Παραπομπές


Κατηγορία:Τραγούδια του 2001
Κατηγορία:Τραγούδια των System of a Down
Κατηγορία:Singles του 2002
Fade to Black

To **Fade to Black** είναι ένα τραγούδι του αμερικανικού Heavy Metal συγκροτήματος Metallica, το οποίο συμπεριλήφθηκε στον δεύτερο δίσκο τους ονόματι *[[Ride the Lightning]]*, το 1984. Επίσης, ήταν το πρώτο single που κυκλοφόρησε για αυτόν δίσκο. Η μουσική γράφτηκε από τους Τζέιμς Χέτφιλντ, Κερκ Χάμμετ, Λαρς Ούλριχ και Κλιφ Μπάρτον, ενώ οι στίχοι από τον πρώτο, οι οποίοι έχουν επίκεντρο την παραίτηση, την αυτοκτονία.

Στα ελβετικά chart κατέλαβε την 100η θέση, το 2008,  ενώ έγινε χρυσό από την Recording Industry Association of America. Γνωστό, επίσης, το τραγούδι είναι για την ακουστική εισαγωγή του και για το σόλο του Κερκ Χάμμετ, το οποίο οι αναγνώστες του *[[Guitar World]]*, το κατέταξαν 24ο ανάμεσα στα Καλύτερα Κιθαριστικά Σόλο όλων των εποχών.

Το κομμάτι θεωρείται ένα από τα δημοφιλέστερα τραγούδια του συγκροτήματος. To Loudwire, μεταξύ των 10 καλύτερων τραγουδιών του σχήματος, το κατέταξε 9ο. To *Guitar World*, το κατέταξε 10ο ανάμεσα στα 100 καλύτερα τραγούδια τους. Ενώ, σε ψηφοφορία που έγινε στην ελληνική έκδοση του *[[Metal Hammer]]*, το τραγούδι συμπεριλήφθηκε μεταξύ των *200 Σπουδαιότερων Τραγουδιών όλων των εποχών*, καταλαμβάνοντας την 16η θέση.

## Παραπομπές


Κατηγορία:Τραγούδια του 1984
Κατηγορία:Τραγούδια των Metallica
Κατηγορία:Singles του 1984
Κατηγορία:Singles της Elektra Records
Κατηγορία:Singles της Megaforce Records
Άρτελ των Καλλιτεχνών

thumb|300x300px|<span>'''Φωτογραφία με μέλη της ομάδας'''</span> (1863-1864) (Αριστ.-Δεξ.) Βένιγκ, Ζουραβλέφ, Μοροζόφ, Λεμόχ, Κραμσόι, Λιτοβτσένκο, Μακόφσκι, Ντμίτριεφ-Ορενμπούρσκι, Πετρόφ, Κρεϊτάν, Πεσκόφ, Σουστόφ, Κορζούκιν, Γκριγκόριεφ
Το **Άρτελ των  Καλλιτεχνών** (Ρωσικά: «Артель художников») ήταν μια συνεταιριστική ένωση (Artel) και κοινότητα δημοκρατικών καλλιτεχνών με επικεφαλής τον Ιβάν Κραμσκόι. Ιδρύθηκε το 1863 μετά από την αποβολή των μελλοντικών οργανωτών του από την Ακαδημία Καλών Τεχνών της Αγίας Πετρούπολης, λόγω της "εξέγερσης των δεκατεσσάρων" στον ετήσιο διαγωνισμό της Ακαδημίας, οι φοιτητές αρνήθηκαν να ζωγραφίσουν πίνακα με το θέμα που τους δόθηκε.

Κάποια από τα μέλη της ομάδας αργότερα έγιναν και μέλη της ομάδας "Πιριντβίζνικι" (Ρωσικά: Передви́жники).

## Μέλη
* Νικολάι Ντμίτριεφ-Ορενμπούρσκι
* Αλεξάντερ Κονσταντίνοβιτς Γκριγκόριεφ
* Αλεξέι Κορζούκιν
* Ιβάν Κραμσκόι
* Βασίλι Κρεϊτάν
* Κίριλ Λεμόχ
* Αλεξάντερ Λιτοβτσένκο
* Κονσταντίν Μακόφσκι
* Αλεξάντερ Ιβάνοβιτς Μοροζόφ
* Μιχαήλ Πεσκόφ
* Νικολάι Πέτροβιτς Πετρόφ
* Νικολάι Σουστόφ
* Μπογκντάν Βένιγκ
* Φιρς Ζουραβλέφ

## Παραπομπές
*Ρωσική σελίδα wikipedia

Κατηγορία:Ρώσοι καλλιτέχνες
Aerials

To **Aerials** είναι ένα τραγούδι του αμερικανικού - αρμενικού Metal συγκροτήματος System of a Down, το  οποίο συμπεριλήφθηκε στον δεύτερο δίσκο τους, ονόματι Toxicity, το 2001.  Επίσης, κυκλοφόρησε και ως single. Η μουσική γράφτηκε από τον Ντάρον Μαλακιάν, ενώ οι στίχοι από τον ίδιο και τον Σερτζ Τανκιάν. Οι στίχοι φιλοσοφούν και έχουν επίκεντρο τον άνθρωπο και το τι πρέπει να κάνεις για να πετύχει τα όνειρά του, τα οποία θα πραγματοποιηθούν μόνο όταν καταλάβει πως μέσα στον χρόνο είναι μόνο μία στιγμή. Ωστόσο, για την προώθηση του τραγουδιού κυκλοφόρησε και video clip, το οποίο το σκηνοθέτησε ο Ντέιβιντ Σλέιντ.

Το τραγούδι γνώρισε επιτυχία στα αμερικανικά chart Hot Modern Rock Tracks και  Hot Mainstream Rock Tracks, φτάνοντας το νούμερο 1. Υπήρξε, επίσης, και υποψήφιο για Grammy, το 2003. Κατά τ' άλλα το τραγούδι είναι ένα από τα πιο δημοφιλή του συγκροτήματος. Για παράδειγμα, τo *Loudwire* το κατέταξε 3ο ανάμεσα στα καλύτερα τραγούδια τους.  Ενώ, σε ψηφοφορία που έγινε στην ελληνική έκδοση του *[[Metal Hammer]]*, το τραγούδι συμπεριλήφθηκε μεταξύ των *200 Σπουδαιότερων Τραγουδιών όλων των εποχών*, καταλαμβάνοντας την 136η θέση.

Το κομμάτι ήταν σχεδόν πάντα στο συναυλιακό ρεπερτόριο τους, ενώ κάθε φορά που το ερμήνευαν ζωντανά, ο Σερτζ Τανκιάν ερμήνευε, παίζοντας παράλληλα και κιθάρα. Είναι, επίσης, γνωστή η εισαγωγή του και η μπασογραμμή του Σάβο Οντατνταζιάν. Στην άλμπουμ έκδοση του, το τραγούδι, διαρκεί 6:11, ενώ η πραγματική του διάρκεια είναι 3:54. Αυτό συμβαίνει καθώς περιέχει ένα "κρυφό" τραγούδι, ονόματι "Arto".

## Παραπομπές


Κατηγορία:Τραγούδια του 2001
Κατηγορία:Τραγούδια των System of a Down
Κατηγορία:Singles του 2002
Βασίλι Μαξίμοφ

Ο**Βασίλι Μαξίμοβιτς Μαξίμοφ** (ρωσικά: Васи́лий Максимо́вич Макси́мов, [ Ι.η. 17 Ιανουαρίου ] 29 Ιανουαρίου 1844 – [ Ι.η. 18 Νοεμβρίου ] 1 Δεκεμβρίου 1911) ήταν Ρώσος ζωγράφος και μέλος της ομάδας «Πιριντβίζνικι».

## Βιογραφία
Ο Μάξιμοφ γεννήθηκε στο χωριό Λόπινο κοντά στην πόλη Νόβαγια Λάντογκα. Έμεινε ορφανός σε νεαρή ηλικία και αναγκάστηκε να δουλέψει σε ένα κατάστημα με Αγιογραφίες, όπου και έμαθε να ζωγραφίζει. Το 1863 πήγε στην Αυτοκρατορική Σχολή Καλών Τεχνών  και το 1864 έγινε μέλος της ομάδας «Άρτελ των Καλλιτεχνών» (ρωσικά: Арте́ль худо́жников) που δημιουργήθηκε από τον Π.Ν. Κρεστονόβτσεφ έχοντας ως παράδειγμα τον Ιβάν Κραμσκόι. Η ύπαρξη της ομάδας διήρκεσε μόνο ένα έτος. Εκείνη την περίοδο ο Μαξιμόφ ζωγράφισε τον πίνακα «Το άρρωστο παιδί» (1864), για τον οποίο και του απονεμήθηκε ένα χρυσό μετάλλιο από την Ακαδημία.

Αποφοίτησε από την Ακαδημία μετά από τρία χρόνια.το 1865 εκείνος και ακόμα 14 ζωγράφοι με αρχηγό τον Ιβάν Κραμσκόι αρνήθηκαν να πάρουν μέρος στο διαγωνισμό της Ακαδημίας που είχε ως έπαθλο ένα χρυσό μετάλλιο. Ο Μαξιμόφ υπεστήριξε ότι δεν του ήταν απαραίτητο να κάνει μαθήματα στο εξωτερικό (που ήταν και μέρος του διαγωνισμού), και ότι προτιμούσε να το κάνει σε κάποιο χωριό της Ρωσίας. Μετά την αποφοίτησή του από την Ακαδημία μετακόμισε στο χωριό Σούμπινο του Κυβερνείου του Τβέρ, όπου και ζωγράφιζε πολλά έργα λαογραφικού ύφους και δίδαξε τούς πρίγκιπες Γκολενίσεφ-Κουτούζωφ (απόγονοι του Μιχαήλ Κουτούζοφ)

Το 1867 ζωγράφισε τον πίνακα «Ιστορίες τις γιαγιάς», που παρουσιάστηκε σε έκθεση των «Πιριντβίζνικι», όπου κέρδισε ένα βραβείο και ο πίνακας αγοράστηκε από τον Πάβελ Τρετιακόφ. Το 1872 έγινε μέλος των «Πιριντβίζνικι», και σύντομα έγινε ένα από τα πιο γνωστά μέλη της. Ο Μαξιμόφ ζωγράφισε πολλά έργα με θέμα την ζωή των αγροτών.

Στα τελευταία 20 χρόνια της ζωής του οι «Πιριντβίζνικι» είχαν χάσει το γόητρο τους, αλλά συνέχισε να ζωγραφίζει σχεδόν αποκλειστικά σκηνές της καθημερινής ζωής, έχοντας όμως σχεδόν καθόλου πελάτες για να τους πουλήσει. Τα τελευταία χρόνια της ζωής του ήταν γεμάτα φτώχεια, ασθένειες και δυστυχία. Πέθανε την 1 Δεκεμβρίου 1911 στην Αγία Πετρούπολη.

## Επιλεγμένα έργα

Image:MaksimovVM MalchMehanMIN.jpg|*Αγόρι-μηχανικός* (1871)
Image:Maximov Sorcerer Wedding.jpg|*Μάγος πηγαίνει σε γάμο αγροτών* (1875)
Image:Wassilij Maximowitsch Maximow 002b.jpg|*Sick husband* (1881)
Image:Maximov Everything In the Past.jpg|*Όλα είναι στο παρελθόν* (1889)


## Παραπομπές

* http://Βιογραφία καλλιτέχνη&#x20;(Ρωσικά)

Μαξιμοφ, Βασιλ
Chop Suey!

Το **Chop Suey!** είναι ένα τραγούδι του αμερικανικού-αρμενικού Heavy Metal συγκροτήματος System of a Down, το οποίο συμπεριλήφθηκε στον δεύτερο δίσκο τους, ονόματι *[[Toxicity]]*. Κυκλοφόρησε, επίσης, και ως single, το οποίο ήταν και πρώτο τόσο για τον δίσκο, όσο και γενικότερα για το συγκρότημα. Τη μουσική την έγραψε ο Ντάρον Μαλακιάν, ενώ τους στίχους ο ίδιος μαζί με τον Σερτζ Τανκιάν. Ωστόσο, οι στίχοι δεν είναι ξεκάθαροι, παρ'όλα αυτά, ο Μαλακιάν δήλωσε για αυτούς ότι αφορούν το πώς διαφοροποιούνται οι άνθρωποι από τον τρόπο που πέθαναν. Για την προώθηση του τραγουδιού κυκλοφόρησε και video clip.

Το τραγούδι αυτό "χάρισε" στο συγκρότημα την πρώτη του υποψηφιότητα για Grammy, το 2002. Στα chart επίσης σημείωσε επιτυχία, φτάνοντας στο νούμερο 7 των αμερικανικών *Hot Modern Rock Tracks*, ενώ στα αυστραλιανά έφτασε το νούμερο 14. Το τραγούδι θεωρείται ως ένα από τα πιο αντιπροσωπευτικά και για πολλούς το καλύτερο τραγούδι του σχήματος. Το κομμάτι, αρχίζει με ένα χαρακτηριστικό ακουστικό intro, το οποίο γρήγορα γίνεται σκληρό, για να χαλαρώσει μετά ξανά. Ενώ στο ρεφρέν κάνει δεύτερες ο Μαλακιάν στον Τανκιάν. Ενώ, στο τελευταίο chorus ακούγεται από πίσω κι ένα μπουζούκι.

Το κομμάτι έχει υποστεί αρκετές διασκευές από τη στιγμή που κυκλοφόρησε, από διάφορους καλλιτέχνες όπως οι Tenacious D και Enter Shikari. Σε μία λίστα του Loudwire για τα Καλύτερα Hard Rock τραγούδια του 21ου αιώνα, το τραγούδι κατατάχθηκε στην 1η θέση. Ενώ, σε ψηφοφορία που έγινε στην ελληνική έκδοση του *[[Metal Hammer]]*, το τραγούδι συμπεριλήφθηκε μεταξύ των *200 Σπουδαιότερων Τραγουδιών όλων των εποχών*, καταλαμβάνοντας την 43η θέση.

## Παραπομπές


## Εξωτερικοί σύνδεσμοι
*
*

Κατηγορία:Τραγούδια του 2001
Κατηγορία:Τραγούδια των System of a Down
Κατηγορία:Singles του 2001
Ο.Φ.Χ. Παγχανιακός

Ο **Όμιλος Φιλάθλων Χανίων Παγχανιακός** (Ο.Φ.Χ. Παγχανιακός ή απλά Παγχανιακός) είναι αθλητικός σύλλογος που εδρεύει στα Χανιά και διατηρεί τμήματα ποδοσφαίρου και πετοσφαίρισης.

## Τμήμα ποδοσφαίρου
Η ποδοσφαιρική ομάδα του Παγχανιακού έχει μακρά ιστορία στο νομό και στο πρωτάθλημα της Ε.Π.Σ. Χανίων στην οποία ανήκει, πρωταγωνιστώντας τις δεκαετίες του 60 και 70 κυρίως και με συμμετοχές στα πρώτα πρωταθλήματα της Β΄ και Γ΄ Εθνικής.

### Ιστορία
Ο Παγχανιακός δημιουργήθηκε το 1961, από τη συγχώνευση δυο παλαιότερων συλλόγων, του «Ο.Φ. Χανίων» που είχε ιδρυθεί το 1929 (που αποτελεί και το επίσημο έτος ίδρυσης του συλλόγου) και του «Κρητικού» που είχε ιδρυθεί το 1928. Αρχικά είχε το όνομα «Ο.Φ. Κρητικός». Το 1961-62 κατακτά το πρωτάθλημα της Ε.Π.Σ. Χανίων και συμμετέχει στη Β' Εθνική που τότε ήταν ουσιαστικά ειδικό πρωτάθλημα ανόδου στην Α' Εθνική. Καταφέρνει να εξασφαλίσει τη συμμετοχή και στο επόμενο πρωτάθλημα της μόνιμης πια Β' Εθνικής το 1962-63 αλλά και το 1963-64. 

Το 1972 κατακτά για 2η φορά το πρωτάθλημα Ε.Π.Σ. Χανίων αλλα δεν καταφέρνει να επιστρέψει στη Β' Εθνικη μέσω του ειδικού πρωταθλήματος. Το 1978-79 και 1980-81 αγωνίστηκε στο Εθνικό Ερασιτεχνικό Πρωτάθλημα, κι από τότε αγωνίζεται στο τοπικό πρωτάθλημα της Ε.Π.Σ. Χανίων.

Το καλοκαίρι του 2017 το ποδοσφαιρικό τμήμα του Παγχανιακού που αγωνιζόταν στη Β΄ κατηγορία Χανίων συνενώθηκε με αυτό του Δ.Α.Α.Ο.Χ. για τη δημιουργία της «Ένωσης Παγχανιακού/ΔΑΑΟΧ» που θα αγωνιστεί στην Α΄ κατηγορία.

### Διακρίσεις
* Πρωταθλήτρια Ε.Π.Σ.Χ.: 4 φορές (1961-62, 1971-72 , 1977-78 , 1979-80) 
* Κυπελλούχος Ε.Π.Σ.Χ. : 1 φορά  (1971-72) 

### Διαχρονική Πορεία
* 1961–1962: Β΄ Εθνική
* 1962–1963: Β΄ Εθνική
* 1963–1964: Β΄ Εθνική
* 1978–1979: Γ΄ Εθνική
* 1980–1981: Γ΄ Εθνική

## Τμήμα πετοσφαίρισης

Ο Παγχανιακός διατηρεί μόνο τμήματα υποδομής κι αγωνιστικά κορασίδων μετά τη συγχώνευση για τη δημιουργία του «Σ.Φ.Π. Χανίων» το 2006. To 2008 σαν πρωταθλήτρια Κρήτης στις κορασίδες συμμετείχε στην τελική φάση του Πανελλήνιου Πρωταθλήματος Κορασίδων.

Παλαιότερα είχε επιτυχίες στο πρωτάθλημα της Ε.Σ.ΠΕ. Κρήτης κατακτώντας το πρωταθλημα το 1991-92 η ανδρική ομάδα , το 1995 και 1996 οι ομάδες κορασίδων και νεάνιδων, το 2006 οι ομάδες κορασίδων και παγκορασίδων

## Παραπομπές


Κατηγορία:Αθλητικοί σύλλογοι Χανίων
Κατηγορία:Ιδρύσεις αθλητικών συλλόγων το 1929
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1929
Κατηγορία:Σωματεία Ε.Σ.ΠΕ.Κ.
Βασίλειος Παναρίτης

Ο **Βασίλειος Παναρίτης** (1924 - 22 Ιουνίου 2004), του Κωνσταντίνου, ήταν Έλληνας δικηγόρος και πολιτικός, που διετέλεσε βουλευτής Λακωνίας μεταπολιτευτικά.

## Βιογραφικά στοιχεία
Γεννήθηκε στους Μολάους. Σπούδασε νομικά. Εξελέγη βουλευτής Λακωνίας για πρώτη φορά στις βουλευτικές εκλογές του 1974 με την υποστήριξη της Νέας Δημοκρατίας με 11.857 σταυρούς.  Επανεξελέγη βουλευτής με τη ΝΔ το 1977.

Πέθανε στις 22 Ιουνίου 2004 και κηδεύτηκε την επομένη από τον ιερό ναό Γεννήσεως του Χριστού στους Μολάους.

## Παραπομπές


Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Λακωνίας
Τσαρλς Μπρέντον Χάγκινς

Ο **Τσαρλς Μπρέντον Χάγκινς** (*Charles Brenton Huggins*, 22 Σεπτεμβρίου 1901 – 12 Ιανουαρίου 1997) ήταν Καναδός ιατρός, φυσιολόγος και ερευνητής του καρκίνου στο Πανεπιστήμιο του Σικάγου, με ειδικότητα στον καρκίνο του προστάτη.

Το 1966 τιμήθηκε με το Βραβείο Νόμπελ Φυσιολογίας και Ιατρικής, το οποίο μοιράστηκε με τον Φράνσις Ρους, για τις ανακαλύψεις του αναφορικά με την ορμονική θεραπεία του καρκίνου του προστάτη. Ο Τσαρλς Χάγκινς απέδειξε ότι μειώνοντας τα επίπεδα τεστοστερόνης επιτυγχάνεται υποχώρηση του καρκίνου. Αυτή ήταν η πρώτη ανακάλυψη που απεδείκνυε ότι κάποια μορφή καρκίνου μπορούσε να ελεγχθεί με χρήση ορμόνης.

Ο Χάγκινς γεννήθηκε στο Χάλιφαξ και σπούδασε αρχικώς στο Πανεπιστήμιο Ακάντια της Νέας Σκωτίας και μετά στο Χάρβαρντ, παίρνοντας το πτυχίο της ιατρικής το 1924. Ειδικεύθηκε στη χειρουργική στο Πανεπιστήμιο του Μίσιγκαν υπό τον Frederick A. Coller.

Ο Χάγκινς βρήκε μία μέθοδο για τη μέτρηση των επιπτώσεων των μεταβολών των ορμονών στη λειτουργία του προστάτη. Ανεκάλυψε ότι η χορήγηση οιστρογόνων οδηγεί σε ατροφία του αδένα, η οποία μπορεί να αντιστραφεί με τη χορήγηση ανδρογόνων. Το 1941 συνειδητοποίησε, μαζί με τον Κλάρενς Χότζες την ευεργετική επίδραση της αφαιρέσεως του αδένα στον μεταστατικό καρκίνο του προστάτη.

Ο Χάγκινς πέθανε στο Σικάγο σε ηλικία 95 ετών. Η σύζυγός του είχε αποβιώσει 14 χρόνια νωρίτερα, το 1983.

## Παραπομπές


## Εξωτερικοί σύνδεσμοι
* Βιογραφία στον ιστότοπο των Βραβείων Nobel
* Καρκίνος του προστάτη

Κατηγορία:Καναδοί ιατροί
Κατηγορία:Αμερικανοί ιατροί
Κατηγορία:Αμερικανοί φυσιολόγοι
Κατηγορία:Ογκολόγοι
Κατηγορία:Βραβευμένοι με Νόμπελ Φυσιολογίας και Ιατρικής
Κατηγορία:Καναδοί νομπελίστες
Κατηγορία:Αμερικανοί νομπελίστες
NGC 6293

thumb|right|250px|Το σφαιρωτό αστρικό σμήνος NGC 6293
Το **[[Νέος Γενικός Κατάλογος|NGC]] 6293** είναι σφαιρωτό σμήνος στον αστερισμό Οφιούχο. Κατατάσσεται ως **IV** στο σχήμα μορφολογικής ταξινόμησης και ανακαλύφθηκε από τον Αμερικανό αστρονόμο Λιούις Α. Σουίφτ (Lewis A. Swift) στις 8 Ιουλίου 1885. Απέχει 28.700 έτη φωτός από το Ηλιακό Σύστημα.

## Παραπομπές


## Αναφορές

## Εξωτερικοί σύνδεσμοι
* 

6293
Κατηγορία:Σφαιρωτά σμήνη
Κατηγορία:Οφιούχος (αστερισμός)
NGC 5001

μικρογραφία|Ο σπειροειδής γαλαξίας NGC 5001

Ο **[[Νέος Γενικός Κατάλογος|NGC]] 5001** είναι ραβδωτός σπειροειδής γαλαξίας ο οποίος βρίσκεται στον αστερισμό Μεγάλη Άρκτο και κατατάσσεται ως **SB** στο σχήμα μορφολογικής ταξινόμησης. Τον ανακάλυψε ο αστρονόμος Τζων Χέρσελ (John Herschel) την 1η Μαΐου 1831. Εκτιμάται πως ο γαλαξίας αυτός απέχει 130 εκατομμύρια παρσέκ από το Ηλιακό Σύστημα.

## Παραπομπές


## Αναφορές

5001
45631
08243
Κατηγορία:Μεγάλη Άρκτος
Κατηγορία:Ραβδωτοί σπειροειδείς γαλαξίες
Σιδηροδρομική γραμμή Θριασίου - Νέου Ικονίου

Η **Σιδηροδρομική γραμμή Θριασίου - Νέου Ικονίου** είναι ελληνική εμπορική σιδηροδρομική γραμμή που συνδέει το εμπορευματικό κέντρο του Θριασίου Πεδίου με τον επιλιμένιο σταθμό εμπορευματοκιβωτίων στο Πέραμα και τον επιλιμένιο σταθμό διακίνησης οχημάτων (car terminal) του ΟΛΠ στο Νέο Ικόνιο. 

Χρησιμοποιείται από εμπορικά τρένα από και προς Θριάσιο, Ασπρόπυργο και Πέραμα, μεταφέροντας εμπορεύματα, κυρίως εμπορευματοκιβώτια, και βοηθώντας τη βιομηχανική ανάπτυξη της περιοχής. Η γραμμή διασχίζει και τις περιοχές του Κάτω Ασπροπύργου, του Σκαραμαγκά και του Σχιστού.

Το έργο ξεκίνησε το 2001 και τα επίσημα εγκαίνια έγιναν τον Φεβρουάριο του 2013, αφού κόστισε 156 εκατομμύρια ευρώ. Οι ράγες καλύπτουν απόσταση 18 χιλιομέτρων και τα τρένα διασχίζουν επτά σήραγγες συνολικού μήκους επτά χιλιομέτρων, δύο τεχνητά τούνελ (cut & cover) 800 μέτρων, επτά σιδηροδρομικές γέφυρες 1.100 μέτρων και τέσσερις ανισόπεδες διαβάσεις μήκους 90 μέτρων. Μάλιστα η σήραγγα Νο 9 είναι η 9η μεγαλύτερη στην Ελλάδα με μήκος 3.534 μέτρα.
## Διαδρομή

Ο βόρειος τερματικός της γραμμής Θριασίου - Νέου Ικονίου είναι ο Ασπρόπυργος στο Θριάσιο Πεδίο. Συνεχίζει νότια κατά μήκος τους δυτικούς πρόποδες του Ποικίλου όρους. Προχωράει νότια, πλησιάζοντας τον Σκαραμαγκά. Η γραμμή συνεχίζει με πορεία προς νότια, διασχίζοντας το όρος Αιγάλεω και την περιοχή του Σχιστού μέσω σήραγγας, και αφού περάσει και το Πέραμα, καταλήγει στο λιμένα Νέου Ικονίου.

## Παραπομπές


Θριασιο
Θριασιο
NGC 6221

Ο **[[Νέος Γενικός Κατάλογος|NGC]] 6221** είναι ραβδωτός σπειροειδής γαλαξίας στον αστερισμό Βωμό. Κατατάσσεται ως **SB(s)BC** στο σχήμα μορφολογικής ταξινόμησης και ανακαλύφθηκε στις 3 Μαΐου 1835 από τον αστρονόμο Τζων Χέρσελ (John Herschel). Απέχει περίπου 69 εκατομμύρια έτη φωτός από το Ηλιακό Σύστημα.

Ο NGC 6221 ανήκει στην ομάδα γαλαξιών NGC 6221/15, η οποία επίσης περιλαμβάνει τον σπειροειδή NGC 6215 και τρεις νάνους γαλαξίες. Η αλληλεπίδραση ανάμεσα στον NGC 6221 και τον NGC 6215 έχει δημιουργήσει μία "γέφυρα" αέριου υδρογόνου που εκτείνεται για περισσότερα από εκατό παρσέκ. Ο ένας από τους νάνους γαλαξίες ενδεχομένως σχηματίστηκε εξαιτίας των αερίων αυτών.

## Παραπομπές


## Αναφορές

## Εξωτερικοί σύνδεσμοι
* 

6221
59175
Κατηγορία:Ραβδωτοί σπειροειδείς γαλαξίες
Κατηγορία:Βωμός (αστερισμός)
Τερέζ Μπρούνσβικ

Η **κόμησσα Τερέζ Μπρούνσβικ ντε Κορόμπα** (*Brunszvik Teréz*, 27 Ιουλίου 1775, Ποζσόνι σημερινή Μπρατισλάβα, Βασίλειο της Ουγγαρίας - 23 Σεπτεμβρίου 1861, Πέστη, Βασίλειο της Ουγγαρίας) ήταν ουγγαρέζα αριστοκράτισσα, παιδαγωγός και ακόλουθος του Ελβετού Πεσταλότσι. Ήταν κόρη του Ούγγρου κόμη Άντον Μπρουνσβικ και της βαρόνης Άννα Ζέεμπεργκ.

Ίδρυσε των θεσμό των νηπιαγωγείων στην Ουγγαρία την 1 Ιουλίου 1828, κατά το αντίστοιχο που έκανε ο Ρόμπερτ Όουεν στο Νιου Λάναρκ της Σκωτίας το 1816. Σύντομα η προσχολική εκπαίδευση έγινε διάσημη στην Ουγγαριά και το 1837 ο Φρίντριχ Φρέμπελ ίδρυσε το πρώτο νηπιαγωγείο (*kindergarten*) στη Γερμανία. Ίδρυσε την Ένωση Γυναικών στη Βούδα και την Πέστη και με πρωτοβουλία της έγινε ίδρυμα για την εκπαίδευση των γυναικών και την υποστήριξη της ισότητας των δύο φύλλων.

Η Τερέζ ήταν μαθήτρια του Λούντβιχ βαν Μπετόβεν, και σε αυτήν αφιέρωσε τη *[[Σονάτα για πιάνο Νο. 24 (Μπετόβεν)|Σονάτα για πιάνο Νο. 24]] σε Φα δίεση μείζον, Opus 78*, η οποία φέρει το παρωνύμιο *«A Thérèse»*. Έχει υποτεθεί ότι αυτή και όχι η αδερφή της, Γιοζεφίνε, ενδέχεται να ήταν η «Αθάνατη Αγαπημένη». Τα απομνημονεύματά της δημοσιεύτηκαν από τη Λα Μάρα, ενώ τα ημερολόγια και οι σημειώσεις της (μέχρι το 1813) από τη Μαριάνε Τσέκε. Αμφότερες οι εκδόσεις περιέχουν αποκαλυπτικά στοιχεία ως προς τις σχέσεις του Μπετόβεν με την οικογένεια Μπρούνσβικ, και ιδιαίτερα με την αδερφή της, Γιοζεφίνε.

## Παραπομπές


Κατηγορία:Ούγγροι
Κατηγορία:Παιδαγωγοί
Συμμετοχή της Λετονίας στο Ευρωπαϊκό Πρωτάθλημα Στίβου

Η **Λετονία στο Ευρωπαϊκό Πρωτάθλημα Στίβου** είναι η ομάδα που αντιπροσωπεύει το κράτος της Λετονίας στο Ευρωπαϊκό Πρωτάθλημα Στίβου και οργανώνεται από τη Λετονική Ομοσπονδία Στίβου.

Η Λετονία συμμετείχε αρχικά στο Ευρωπαϊκό Πρωτάθλημα Στίβου το 1934 και το 1938. Έπειτα από την προσάρτηση της χώρας στη Σοβιετική Ένωση το 1940, οι Λετονοί αθλητές συμμετείχαν με την ομάδα της Σοβιετικής Ένωσης στο Ευρωπαϊκό Πρωτάθλημα Στίβου μεταξύ του 1946 και του 1990. Μετά από την ανεξαρτησία της Λετονίας και τη διάλυση της Σοβιετικής Ένωσης το 1991, η χώρα επέστρεψε στο Ευρωπαϊκό Πρωτάθλημα Στίβου το 1994 και από τότε έχει αγωνιστεί σε όλα τα πρωταθλήματα.

Έως το 2014 οι αθλητές της έχουν κατακτήσει 9 μετάλλια, εκ των οποίων τα 3 είναι χρυσά, τα 3 ασημένια και τα 3 χάλκινα, σε 7 διαφορετικά αγωνίσματα, με τα περισσότερα από αυτά να είναι στα 110 μέτρα με εμπόδια των ανδρών και στο έπταθλο των γυναικών. Η Λετονία δεν έχει μέχρι στιγμής φιλοξενήσει το πρωτάθλημα.

Η χώρα κατατάσσεται σήμερα στην 31η θέση στον πίνακα μεταλλίων. Το πρώτο μετάλλιό της ήταν το 1934 καθώς και το πρώτο χρυσό. Η μεγαλύτερη συμμετοχή αθλητών της είναι 26 το 2014 και η καλύτερή της θέση 9η το 1934.

## Πίνακας μεταλλίων

### Ανά πρωτάθλημα

### Ανά αγώνισμα

### Ανά φύλο

## Παραπομπές


## Εξωτερικοί σύνδεσμοι
*Ευρωπαϊκό Πρωτάθλημα Στίβου - Ιστορικό Διοργανώσεων στην EAA

Λετονία
Κατηγορία:Στίβος στη Λετονία
Αντώνης Μόλλας

Ο **Αντώνης Παπούλιας**, περισσότερο γνωστός ως **Μόλλας** (12 Ιουνίου 1871 - 29 Δεκεμβρίου 1948) ήταν Έλληνας καραγκιοζοπαίκτης. Θεωρείται ο θεμελιωτής της σύγχρονης τέχνης του ελληνικού θεάτρου σκιών.

## Βιογραφικό σημείωμα
Γεννήθηκε στην Αθήνα, δίπλα στο Στάδιο. Στο Μετς είχε τον μπερντέ του ο Ρουμελιώτης καραγκιοζοπαίκτης Γιάννης Ρούλιας. Ο Μόλλας γνωρίστηκε μαζί του και μαθήτευσε κοντά του. Είχε ως βάση του το κέντρο κυρίως της Αθήνας, και συγκεκριμένα την περιοχή του Ζαππείου, την πλατεία της Δεξαμενής και την περιοχή της Λεωφ. Αλεξάνδρας. Δημιούργησε την πασίγνωστη φιγούρα του *Ομορφονιού* και τη λιγότερο αναγνωρίσιμη σήμερα του *Πεπόνια* (Χαλήλ Εφέντης).
μικρογραφία|Ο Αντώνης Μόλλας κατά τη διάρκεια παράστασης το 1930
Ο Μόλλας στις παραστάσεις του χρησιμοποιούσε επταμελές μουσικό σύνολο και συνεργάστηκε με σπουδαίους τραγουδιστές του Καραγκιόζη της εποχής του, όπως ο Μήτσος Κουτσούρης και ο Κώστας Καράμπαλης, ο οποίος ήταν και λαϊκός ζωγράφος και σκηνοθέτης του Καραγκιόζη. Εισήγαγε σημαντικές καινοτομίες στη σκηνική παρουσίαση των έργων του, εμφανίζοντας τεχνολογικά επιτεύγματα της εποχής του, όπως φιγούρες αεροπλάνων και υποβρυχίων. Ήταν, επίσης, ο πρώτος καραγκιοζοπαίκτης που χρησιμοποίησε ηλεκτρικό ρεύμα ως πηγή φωτισμού. 

Στο θεματικό, υφολογικό επίπεδο, με τον Μόλλα ο ελληνικός Καραγκιόζης μετασχηματίστηκε από καθαρά παραδοσιακό, προφορικό πολιτισμικό προϊόν σε λαϊκό θέαμα που διείσδυσε στο χώρο των μικροαστών και της «μαζικής» κουλτούρας. Εκδίδοντας τις ιστορίες του Καραγκιόζη σε φυλλάδια, υποχρεώθηκε να εξευγενίσει τη γλώσσα, ενώ η αναγραφή πως απαγορευόταν «η δημοσίευσις και η παράστασις» χωρίς άδεια, που συνόδευε τα τυπωμένα κείμενα, επισφράγισε την οριστική υποχώρηση του κυρίαρχου έως τότε προφορικού στοιχείου στον Καραγκιόζη.

Ο Μόλλας υπήρξε από τους πρωτεργάτες, το 1924, της ίδρυσης του «Πανελλήνιου Σωματείου Καραγκιοζοπαιχτών», του οποίου διετέλεσε πρόεδρος για πολλά χρόνια. Το ρεπερτόριό του έφτασε να περιλαμβάνει πάνω από 100 έργα.

Απεβίωσε στις 29 Δεκεμβρίου 1948 και κηδεύτηκε την προπαραμονή της Πρωτοχρονιάς.

## Εργογραφία
*Α. Μόλλας, «Ο Καραγκιόζης και το θέατρον των σκιών», στο:  

*Α. Μόλλας, «Ο Κατσαντώνης», στο:  (Επανέκδοση, Αθήνα: Βιβλιοπωλείο της Εστίας, 1996. ISBN 960-05-0600-0).

*Α. Μόλλας, «Η πείνα του Καραγκιόζη» (απόσπ. από το *Χάνι του Μπαρμπαγιώργου*, 1925), στο: 

* Περιλαμβάνονται τα έργα του Μόλλα «Εις τον πύργον των φαντασμάτων» και «Ο γάμος του Μπαρμπα-Γιώργου», καθώς και «Ο Καραγκιόζης και οι επτά δράκοι» του Μ. Ξάνθου.

Τριάντα ιστορίες του Μόλλα κυκλοφόρησαν το 1925 σε αυτοτελή φυλλάδια, στη σειρά «Βιβλιοθήκη του Καραγκιόζη» του εκδότη Δ. Δελή. Ένα έργο δημοσιεύθηκε από τον Roussel (1921) και άλλο ένα, μεταθανάτια, από την κόρη του Μόλλα-Γιοβάνου (1981).

## Παραπομπές


## Βιβλιογραφία
*

*

*

*

*

*

## Πρόσθετη βιβλιογραφία
* Στον πρώτο τόμο περιλαμβάνεται το έργο του Μόλλα «Λίγο απ' όλα ή Όλα τα νησιά επί σκηνής» (Τ' αρραβωνιάσματα του Καραγκιόζη), καθ' υπαγόρευσιν του ίδιου το 1918 (δίγλωσση μορφή).

* 

* 

* Περιλαμβάνει το έργο «Οι δώδεκα λίρες ή Το ψέμα», από υπαγόρευση του Μόλλα προς την κόρη του το 1940.

*

Κατηγορία:Καραγκιοζοπαίκτες